**КОМЕРЦИЈАЛНО ПОЗНАВАЊЕ РОБЕ**

ЦИЉ И ЗАДАЦИ

**Циљ** наставе комерцијално познавање робе је стицање знања о основнимкарактеристикама производа и робног асортимана, формирање ставова и овладавање вештинама које допринесе правом и одговорном избору робе, развоју компетенција значајних за свакодневни живот и даљи професионални развој. **Задаци** наставе предмета комерцијално познавање робе су да ученици:

* унапреде сарадњу са другима и спoсобности за тимски рад;
* примењују стечена знања и вештине при доношењу одлука избора робе у свакодневном животу на основу познавања карактеристика робе;
* унапреде способности за прикупљање, анализу, организацију, критичку процену, примену и преношење информација о квалитету производа;
* унапреде стратегије и технике успешног учења и развију самоефикасност и позитивне ставове према учењу и образовању током целог живота;
* унапреде способност аргументације сопствених ставова и критичког мишљења;
* негују интелектуалну радозналост, морално расуђивање и стваралачко мишљење;
* развију ставове и вредности који доприносе њиховој креативности, предузимљивости, комуникативности и систематичности у раду.

САДРЖАЈИ ПРОГРАМА

**I I РАЗРЕД**

(2 часа недељно, 72 часа годишње)

ПОЈАМ, СИСТЕМАТИЗАЦИЈА И КЛАСИФИКАЦИЈА РОБЕ (З)

Појам и карактеристике робе. Систематизација и класификација робе.

КВАЛИТЕТ РОБЕ (7)

Појам квалитета. Чиниоци који утичу на формирање квалитета робе.

Својства и показатељи квалитета робе (основна физичка својства, физичко-хемијска својства, експлоатациона и естетска својства робе). Дизајн робе (производа). Ниво квалитета робе.

Марка и друге ознаке као симболи квалитета робе.

Прописи који регулишу квалитет робе у промету (стандарди, норме квалитета, технички

нормативи). Атест о квалитету.

Декларисање и обележавање производа.

АМБАЛАЖА И ПАКОВАЊЕ РОБЕ (8)

Појам амбалаже и паковања, функције амбалажа.

Подела амбалаже. Амбалажа од папира и картона, амбалажа од дрвета, стаклена

амбалажа, метална амбалажа. Амбалажа од пластичних маса. Текстилна амбалажа.

Амбалажа од комплексних материјала.

Системи комерцијалног паковања.

СКЛАДИШТЕЊЕ И ТРАНСПОРТ РОБЕ (3)

Узроци кварења робе (производа).

Заштита производа током складиштења и транспорта.

ЕНЕРГИЈА (10)

Технолошки и економски значај енергије.

Појам, облици и извори енергије.

Горива. Састав и својства горива.

Поделе горива. Чврста горива. Угаљ, квалитет и прерада угља.

Течна горива. Нафта. Класификација и квалитет нафте. Прерада нафте и производи од нафте.

Гасовита горива, врсте, квалитет.

ПРОИЗВОДИ МЕТАЛУРГИЈЕ (12)

Технолошке - економске карактеристике металургије и подела.

Својства метала и легура. Подела метала. Добијање метала. Прерада и обрада метала и легура. Корозија и заштита метала од корозије.

Производи црне металургије (гвожђе, челик). Означавање челика по СРПС-у. Челични производи.

Производи обојене металургије (бакар, олово, цинк и њихове легуре).

Производи металургије лаких метала (алуминијум и легуре).

Племенити метали (злато, сребро, платина). Обележавање накита од племенитих метала.

ПРОИЗВОДИ ИНДУСТРИЈЕ НЕМЕТАЛА (6)

Технолошко-економске карактеристике неметала. Керамика. Сировине за производњу керамичких производа, врсте и квалитете керамичких производа. Нови керамички и металокерамички материјали.

Стакло. Сировине за производњу стакла. Својства, врсте и квалитет производа од стакла.

Цемент, добијање, врсте, квалитет.

ПРОИЗВОДИ ПРЕРАДЕ ДРВЕТА (4)

Техничко-технолошка својства дрвета.

Производи механичке прераде дрвета.

Производи хемијске прераде дрвета. Папир, врсте и квалитет.

ПРОИЗВОДИ ТЕКСТИЛНЕ ИНДУСТРИЈЕ (7)

Основне карактеристике текстилне индустрије. Текстилне сировине - влакна.

Класификација влакана.

Својства и квалитет влакана (природних и хемијских). Пређе. Тканине, карактеристике, квалитет.

Трикотажа, својства и компоненте квалитета.

НАЧИН ОСТВАРИВАЊА ПРОГРАМА (УПУТСТВО)

Програмски садржаји предмета Комерцијално познавање робе дати су у виду наставних целина - тема. За наставне целине дат је оквирни број часова, који наставнику треба да сугеришу обим, дубину и начин реализације сваке целине. Тај фонд часова има оријентациони карактер и треба га усклађивати са конкретном ситуацијом у разреду и одређеном наставном целином.

Садржај предмета Комерцијално познавање робе има интердисциплинарни карактер. Роба(производ) се посматра не само са природно-техничког, већ и са економско-комерцијалног становишта.

Наставник, при изради оперативних планова, дефинише степен прораде садржаја и динамику рада, водећи рачуна да свака тема добије адекватан простор и да се планирани циљеви и задаци предмета остваре. При томе, треба имати у виду да формирање ставова и вредности, као и овладавање вештинама представља континуирани процес и резултат је кумулативног дејства целокупних активности на часовима што захтева већу партиципацију ученика, различита методска решења и различите изворе информација, као и многобројне примере из праксе, којима се илуструје дата проблематика.

Садржај предмета комерцијално познавање робе је у корелацији са са садржајима општеобразовних предмета као што су хемија, екологија, математика, али и са стручним предметима где је такође роба у фокусу, али посматрана са другог аспекта. Тако је

комерцијално познавање робе у корелацији са предметима основи економије, пословна економија, рачуноводство. Повезивањем садржаја других предмета са садржајем предмета комерцијално познавање робе стечена знања, ставови, вредности и вештине у оквиру наставе добијају шири смисао и доприносе остваривању општих образовних и васпитних циљева, посебно оних који се односе на унапређивање когнитивног, емоционалног и социјалног развоја ученика.

Наставник, уз примену интерактивне наставе, код ученика развија заинтересованост за предметне садржаје и усмерава ученике на самосталност у организацији и реализацији активности, као и изради пројеката. Избор наставних метода у реализацији садржаја програма зависи, пре свега, од циља и задатка наставног часа, способности ученика, расположивих наставних средстава и учила. У оквиру сваке програмске целине, ученике треба оспособљавати за: самостално проналажење, систематизовање и коришћење информација из различитих извора (стручна литература, интернет, часописи, уџбеници), визуелно опажање, поређење и успостављање веза између различитих садржаја (нпр. повезивање садржаја предмета са свакодневним искуством, садржајима других предмета и др.); тимски рад; презентацију својих радова и групних пројеката и ефикасну визуелну, вербалну и писану комуникацију.

Праћење напредовања ученика се одвија на сваком часу, свака активност је добра прилика за процену напредовања и давање повратне информације, а оцењивање ученика се одвија у складу са Правилником о оцењивању. Ученике треба оспособљавати и охрабривати да процењују сопствени напредак у остваривању задатака предмета, као и напредак других ученика уз одговарајућу аргументацију.

Приликом оцењивања процењују се:вештине изражавања и саопштавања; разумевање, примена и вредновање научених поступака и процедура; рад са подацима и рад на различитим врстама текстова.

Ученик се оцењује на основу усмене провере постигнућа и писмене провере постигнућа

* складу са програмом наставног предмета.Ученик се оцењује и на основу активности и ученикових продуката рада, а нарочито: излагања и представљања, учешћа у дебати и дискусији, писања есеја, домаћих задатака, учешћа у различим облицима групног рада, рада на пројектима.